**Gyöngyös Városi Önkormányzat Képviselő-testülete hatáskörében eljáró**

**Gyöngyös Város Polgármestere**

**7/2021. (II.19.) önkormányzati rendelete**

**a helyi adókról szóló**

**27/2010. (XII.16.) önkormányzati rendelet módosításáról\***

**A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt jogkörben, az Alaptörvény 32. cikk (1) bekezdés f) pontjában meghatározott feladatkörben eljárva, a következőket rendelem el.**

1. **§**

**A Gyöngyös Városi Önkormányzat Képviselő-testületének a helyi adókról szóló 27/2010. (XII.16.) önkormányzati rendelete (továbbiakban: Rendelet) az alábbi 14/A. §-sal egészül ki:**

**„14/A §.**

1. **A 14. §-ban foglaltaktól eltérően azon kis- és középvállalkozásnak minősülő adózónak, aki a 639/2021.(XII.22.) Kormányrendelet 1. §-ában (továbbiakban: Kormányrendelet) meghatározott, csökkentett mértékű helyi iparűzési adó helyett a jelen rendelet 13. § (1) bekezdésében meghatározott adómértékkel számított adót megfizeti, lehetősége van a Kormányrendelet alapján fizetendő és a ténylegesen megfizetett adó különbözetére korlátozás nélkül felhasználási, rendelkezési javaslatot tenni.**
2. **A korlátozás nélküli rendelkezési jog kiterjed a 14. § (4) bekezdésben meghatározott célokra is.**
3. **Fejlesztési, felújítási, illetve karbantartási jellegű cél meghatározása esetén a rendelkezések révén meghatározott, és az azonos célhoz rendelt egybeszámított összegnek fedezetet kell biztosítani az ilyen módon meghatározott cél teljes körű megvalósításához. Egyéb jellegű cél meghatározása esetén ezt a korlátozást nem kell alkalmazni.**
4. **Amennyiben a fejlesztési, felújítási, illetve karbantartási jellegű célhoz rendelt azonos cél kapcsán egybeszámított összeg nem biztosítja a rendelkezésben meghatározott cél megvalósítását, úgy az Önkormányzat jogosult az ily módon rendelkezésre álló forrást más, de jellegénél fogva a rendelkezés céljához hasonló feladatra felhasználni.**

**- 2 -**

1. **Amennyiben a fejlesztési, felújítási, illetve karbantartási jellegű célhoz rendelt forrás felhasználására 2021-ben nincs lehetőség, a fel nem használt forrást a 2022. évi költségvetés összeállításakor kötelezettségként figyelembe kell venni.**
2. **Az (1) bekezdésben foglaltak alkalmazása során nem kell figyelembe venni a 14. § (1) bekezdésében meghatározott értékhatárra vonatkozó korlátozásokat.**
3. **Az (1) bekezdésben meghatározott rendelkezés benyújtására a 14. § (5) bekezdésben foglaltak az irányadók.”**
4. **§**

**E rendelet a kihirdetését követő napon lép hatályba, és 2021. december 31-én hatályát veszti.**

**Hiesz György dr. Kozma Katalin**

**polgármester jegyző**

***\* A rendeletet Gyöngyös Város Polgármestere fogadta el 2021. február 19-én.***